
A munkadrónok integrálása a repülőtér forgalmába

A dolgozatomban a munkadrónok integrálásának lehetőségét tanulmányoztam a repülőtér forgalmában.
A közeljövőben a pilóta nélküli légijárművek és pilóta nélküli légijármű rendszerek várhatóan egyre jobban terjedni fognak. Jelenleg a légiközlekedésben tevékenykedők és jogalkotók még veszélyforrásként tekintenek ezekre az légieszközökre, mintsem egy olyan munkaeszközre, amellyel a repülőtéren ellátandó feladatok jelentős részét gazdaságosabban és hatékonyabban lehetne elvégezni. Jelenleg az akadályt a jogszabályi háttér hiánya és a drónok üzemeltetésével kapcsolatos tapasztalat hiánya okozza. Dolgozatomban megvizsgáltam a Magyarországon jelenleg érvényben lévő jogszabályokat a drónok vonatkoztatásában, hogy milyen lehetőség van a drónok beillesztésére a repülőtér légiforgalmába illetve ahhoz milyen feltételekre van szükség, továbbá a munkadrónok alkalmazásának lehetőségét a repülőtér kontextusában.
Az első fejezet a repülőtéri forgalomszervezést és szabályzókat illetve a drón légtereket, azokba történő belépést és feltételeit, a létrehozásukat és kivitelezésük folyamatát, elsőbbségi eseteket a légiforgalmi irányítás lehetőségeit és a zárt légtérrészeket mutatja be.
A második fejezetben a munkadrónok alkalmazásának lehetőségét a repülőtér területén. Olyan feladatokra történő alkalmazását mutatja be a drónoknak, amelyek gazdaságossági, biztonsági és hatékonysági szempontból alkalmasabbak illetve kiegészítésül szolgálnak a jelenlegi feladatra alkalmazott személyek és technikai eszközök tekintetében. A feladatok között a meteorológiai mérések, biztonsági, futópálya mérési, jégtelenítési, tűzoltási feladatok továbbá a kalibráló repülések is szerepet kaptak. Ezen feladatok leírása és az alkalmazásnak lehetősége a drón légterekbe integrálva került kialakításra.
Kutatásommal igyekeztem rámutatni arra, hogy a konvencionális légiforgalommal, a repülőtéren történő üzemelésre lehetőség lenne. Ajánlásomban jogi és technikai feltételek rugalmas kialakítását ajánlom. Mivel a légiforgalmi iparág egy innovatív, folyamatosan fejlődő és nagy gazdasági potenciállal rendelkező ágazat ezért a lehető legkisebb jogi gátat kell szabni az ilyen jellegű fejlődésnek.



